

 **REPUBLIKA HRVATSKA**

**VARAŽDINSKA ŽUPANIJA**

 **OPĆINA CESTICA**

 **Općinsko vijeće**

**KLASA: 021-05/21-01/1**

**URBROJ: 2186/03-02-21-2**

**Cestica, 24.02.2021.**

**ZAPISNIK**

 sa 21. sjednice Općinskog vijeća Općine Cestica održane dana 23. veljače 2021. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Tomislav Lazar, Ivan Posavec, Tanja Veršić, Ivan Hohnjec, Ivan Bednjanić Bunić, Denis Kotolenko, Darijan Vinter, Stjepan Bistrović, Lucija Rodeš

**ODSUTNI:** Nives Božić, Marina Košutar, Milan Borak, Vlado Hip, Marijan Županić

**OSTALI PRISUTNI:** Mirko Korotaj, Žarko Rodeš, Ksenija Borić

**ZAPISNIČAR:** Gabriela Kos

 Predsjednik Vijeća Darko Majhen otvara 21. sjednicu Općinskog vijeća Općine Cestica, pozdravlja sve vijećnike, te konstatira da je od 15 vijećnika/ca prisutno 10 vijećnika/ca te postoji kvorum i Odluke se mogu donositi pravovaljano.

Vijećnici su u materijalima dobili Zapisnik sa 20. sjednice i 7. izvanredne sjednice Općinskog vijeća Općine Cestica te pita prisutne da li ima kakvih primjedaba na Zapisnik? Vijećnik Stjepan Bistrović ima primjedbu na Zapisnik 7. izvanredne sjednice, iz razloga što nije prisustvovao sjednici, a nije nigdje zabilježeno te moli da se ga upiše pod odsutne. Kako daljnjih primjedaba nema predsjednik vijeća stavlja najprije Zapisnik sa 20. sjednice na usvajanje. Svi vijećnici glasaju za te predsjednik vijeća konstatira da je Zapisnik sa 20. sjednice usvojen jednoglasno, sa 10 glasova. Nadalje stavlja zapisnik sa 7. izvanredne sjednice uz izmjenu na usvajanje. Devet vijećnika/ca glasa za, a jedan je suzdržani te predsjednik vijeća konstatira da je Zapisnik sa 7. izvanredne sjednice usvojen većinom glasova.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**PITANJA:**

Vijećnik Stjepan Bistrović postavlja pitanje na koji način riješiti problem sa odbacivanjem otpada uz poljske putove, naime ovaj puta je i slikao te se može i odgonetnuti tko bi to mogao biti jer osobe nose prsluke sa logom firme kod koje rade, pa može doći i komunalni redar da se pokuša to riješiti. Pita da li će stvarno Općina i dalje plaćati uklanjanje otpada ili će se probati konačno nešto poduzeti protiv toga?

**ODGOVORI:**

Na pitanje vijećnika Stjepana Bistrovića načelnik odgovara da ima mnogo prijava odbacivanja otpada te komunalni redar skroz rješava po tome. Morat ćemo se intenzivno pozabaviti i proučiti tko sve na području općine nema ugovorenu uslugu odvoza otpada te početi kažnjavati. Načelnik smatra da se mnogo učinilo na području sortiranja otpada, ali još uvijek nedovoljno, pošto je i ove godina došla kazna Fonda za zaštitu okoliša. Dodaje još kako smo dobili žute kante (dobivene prijavom na natječaj), koje će se uskoro dijeliti te će svakako biti bolje kante nego vreće.

Predsjednik vijeća prelazi na utvrđivanje dnevnog reda za 21. sjednicu te pita da li ima netko dopunu ili izmjenu dnevnog reda? Dopune i izmjene nema te daje predloženi dnevni red na usvajanje.

Konstatira da svi prisutni vijećnici glasaju za, pa je **dnevni red prihvaćen jednoglasno**, sa 10 glasova:

**Dnevni red:**

1. Prijedlog I. izmjena i dopuna Proračuna Općine Cestica za 2021. godinu
2. Prijedlog Programa utroška sredstava šumskog doprinosa u 2021. godini
3. Prijedlog Odluke o raspodjeli sredstava za redovito financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2021. godini,
4. Prijedlog Statuta Općine Cestica
5. Zaključak o usvajanju Izvješća o radu načelnika za razdoblje lipanj – prosinac 2020. g.
6. Prihvaćenje Odluke o izradi Plana razvoja Općine Cestica za razdoblje od 2021. – 2027. godine
7. Zaključak o prihvaćanju Izvješća o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje izmjena i dopuna prostornog plana Općine Cestica
8. Analiza stanja sustava civilne zaštite na području Općine Cestica za 2020. godinu
9. Zaključak o usvajanju Izvješća o izvršenju Plana djelovanja Općine Cestica u području prirodnih nepogoda za 2020. godinu
10. Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini na području općine Cestica
11. Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje općine Cestica za 2020. godinu
12. Zaključak o usvajanju Procjene ugroženosti od požara i tehnološke eksplozije
13. Zaključak o usvajanju Plana zaštite od požara
14. Prijedlog Odluke o predlaganju kandidata za imenovanje suca porotnika Županijskog suda u Varaždinu

**Točka 1.**

**I. IZMJENE I DOPUNE PRORAČUNA OPĆINE CESTICA ZA 2021. GODINU**

Predsjednik vijeća otvara 1. točku te moli načelnika za obrazloženje.

Načelnik objašnjava kako je prilikom sastavljanja Proračuna za 2021. godinu došlo do propusta te su se izostavila sredstva potrebna za održavanje lokalnih izbora, a radi se o 3000.000,00 kuna. Predlaže da se točka dnevnog reda usvoji.

Predsjednik vijeća zahvaljuje načelniku na objašnjenu te otvara raspravu.

Nitko se ne javlja za raspravu.

Predsjednik vijeća zatvara raspravu te daje I. Izmjene i dopune Proračuna Općine Cestica za 2021. godinu na usvajanje. Od 10 vijećnika, svi glasaju za. Predsjednik vijeća konstatira da su I. Izmjene i dopune Proračuna Općine Cestica za 2021. godinu **usvojene jednoglasno**.

**Točka 2.**

**PROGRAM UTROŠKA SREDSTAVA ŠUMSKOG DOPRINOSA U 2021. GODINI**

Predsjednik vijeća otvara točku 2. i daje riječ načelniku.

Načelnik ukratko objašnjava kako se kroz godinu sakupe sredstva od plaćanja šumskog doprinosa te se planiraju u iznosu od 50.000,00 kuna za 2021. godinu, a tim sredstvima će se uređivati šumske prometnice.

Predsjednik vijeća otvara raspravu.

Vijećnik Stjepan Bistrović postavlja pitanje da li stvarno Općina Cestica dobiva ta sredstva koja među ostalima i on uplaćuje Hrvatskim šumama u iznosu od 800,00 kn? Načelnik odgovara da Općina na ime uplate šumskog doprinosa dobiva dio sredstava. Vijećnik Stjepan Bistrović dodaje kako mu je drago da to ide na račun Općine, pošto je mislio da mi ništa od tih uplaćenih sredstava ne dobijemo.

Nitko se više ne javlja za raspravu.

Predsjednik vijeća zatvara raspravu po točci 2. dnevnog reda, i daje Program utroška sredstava šumskog doprinosa u 2021. godini na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Program utroška sredstava šumskog doprinosa u 2021. godini **usvojen jednoglasno**.

**Točka 3.**

**ODLUKA O RASPODJELI SREDSTAVA ZA REDOVITO FINANCIRANJE POLITIČKIH STRANAKA I KANDIDATA S LISTE GRUPE BIRAČA KOJE IMAJU ČLANA U OPĆINSKOM VIJEĆU OPĆINE CESTICA U 2021. GODINI**

Predsjednik vijeća otvara točku 3. te daje riječ načelniku.

Načelnik objašnjava kako odluka ide na godišnjoj razini te da će se sredstva pokušati isplatiti prije izbora, kako bi stranke imale novce za eventualne troškove.

Predsjednik vijeća otvara raspravu.

Zamjenik načelnika Žarko Rodeš postavlja pitanje da li će članak 3. biti prepreka u isplati sredstava strankama pošto tamo stoji da se tromjesečno isplaćuju sredstva? Načelnik odgovara da će se sredstva bez obzira na članak 3. isplatiti. Vijećnik Stjepan Bistrović postavlja pitanje zašto tu gdje piše dva vijećnika i dvije vijećnice ima više sredstava nego tamo gdje su npr. 3 vijećnika i 1 vijećnica. Predsjednik vijeća odgovara da se po vijećnici dobiva više novaca.

Nitko se više ne javlja za raspravu.

Predsjednik vijeća zatvara raspravu po točci 3. dnevnog reda, i daje Odluku o raspodjeli sredstava za redovito financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2021. godini na usvajanje. Od 10 vijećnika/ca, svi vijećnici/ce glasaju za. Predsjednik vijeća konstatira da je Odluka o raspodjeli sredstava za redovito financiranje političkih stranaka i kandidata s liste grupe birača koje imaju člana u Općinskom vijeću Općine Cestica u 2021. godini **usvojena jednoglasno.**

**Točka 4.**

**STATUN OPĆINE CESTICA**

Predsjednik vijeća otvara točku 4. i obrazlaže točku.

Zakonom o izmjenama i dopunama Zakona o lokalnoj i područnoj (regionalnoj) samoupravi, koji je stupio na snagu 24. prosinca 2020. godine, izvršene su brojne izmjene u pogledu određenih instituta kojima se uređuje sustav lokalne i područne samouprave, između ostalog broj članova predstavničkog tijela u odnosu na broj stanovnika u općini, na način da općine s više od 2.500 do 10.000 stanovnika, imaju 13 članova, slijedom čega se broj članova Općinskog vijeća smanjuje sa dosadašnjih 15 na 13 članova, nadalje Zakon uređuje da jedinice lokalne samouprave do 10.000 stanovnika nemaju zamjenika načelnika. Ako za vrijeme trajanja mandata općinskog načelnika koji nema zamjenika nastupe okolnosti zbog kojih je općinski načelnik onemogućen obavljati svoju dužnost zbog duže odsutnosti ili drugih razloga spriječenosti, općinskog načelnika zamijenit će privremeni zamjenik kojeg će imenovati općinski načelnik, na početku mandata iz reda članova predstavničkog tijela. Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje općine, pravo člana predstavničkog tijela na opravdani neplaćeni izostanak s posla radi sudjelovanja u radu predstavničkog tijela i njegovih radnih tijela, a ostvaruje sukladno sporazumu s poslodavcem, Zakonom se uređuje da ukupna godišnja neto naknada po članu predstavničkog tijela ne smije iznositi više od 8.000,00 kuna, u općini s 5.000 do 10.000 stanovnika, uvodi se i obveza jedinica lokalne i područne samouprave na javnu objavu na svojim mrežnim stranicama informacija o trošenju proračunskih sredstava, na lako dostupan i pretraživ način te Izmjene koje Zakon donosi u odnosu na uređenje pitanja referenduma, uglavnom predstavljaju usklađenje sa zakonskim odredbama, pa se s istom namjerom u određenom dijelu sadržaja preuzimaju, odnosno unose i u ovaj Statut.

Predsjednik vijeća otvara raspravu.

Vijećnica Lucija Rodeš želi da joj načelnik objasni na koji je način došlo do spajanja nekih mjesnih odbora, odnosno koji su to kriteriji koji su bili ključni u tom pripajanju? Načelnik objašnjava da se radi najviše o zajedničkoj komunalnoj infrastrukturi, cestama i putovima, a i radi lakšeg funkcioniranja mjesnih odbora jer u manjim mjesnim odborima je bilo jako teško pronaći 5 osoba od kojih se odbor sastoji. Zamjenik načelnika Žarko Rodeš govori kako vijećnik Vlado Hip nije mogao doći, no dobro je proučio Statut i primijetio je da je u članku 29. stavku 3. došlo do omaške jer se spominje zamjenik načelnika, a kojeg nema sukladno Zakonu. Predsjednik vijeća se zahvaljuje na sugestiji te dodaje kako će se taj dio ispraviti.

Nitko se više ne javlja za raspravu te predsjednik vijeća zaključuje raspravu i daje Statut Općine Cestica na usvajanje.

Od 10 vijećnika/ca, svi glasaju za. Predsjednik vijeća konstatira da je Statut Općine Cestica **usvojen jednoglasno**.

**Točka 5.**

**IZVJEŠĆE O RADU NAČELNIKA ZA RAZDOBLJE LIPANJ – PROSINAC 2020. GODINE**

Predsjednik vijeća otvara točku 5. te daje riječ načelniku.

Načelnik objašnjava kako ovim Izvješćem nije ni sve obuhvaćeno što je sve bilo učinjeno jer je jesenski dio bio baš pun komunalnih aktivnosti koje su ili privedene kraju ili su pred završetkom. Radilo se i na pripremama za razne projekte, tako se trenutno čeka na izvođača radova za asfaltiranje cesta, a Plan asfaltiranja je bio usvojen na 20. sjednici Općinskog vijeća. Javna rasvjeta također dobro funkcionira, isplate poduzetnicima idu svojim tokom te će svi koji su se bili prijavili na mjere dobiti isplaćena sredstva.

Predsjednik vijeća otvara raspravu.

Nitko se ne javlja za raspravu, te daje Izvješće o radu načelnika za razdoblje lipanj – prosinac 2020. godine na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o radu načelnika za razdoblje lipanj – prosinac 2020. godine **usvojeno jednoglasno**.

**Točka 6.**

**ODLUKA O IZRADI PLANA RAZVOJA OPĆINE CESTICA ZA RAZDOBLJE OD 2021. – 2027. GODINE**

Predsjednik vijeća otvara točku 6. te daje riječ načelniku.

Načelnik objašnjava kako smo se od 2017. do 2021. vodili dokumentom Strategija razvoja Općine Cestica, a koristio nam je prilikom prijave na razne projekte, a od ove godine pa do 2027. biti će potreban novi dokument pod nazivom Plan razvoja Općine Cestica. Nakon donošenja odluke odabrat ćemo izrađivača plana.

Predsjednik vijeća otvara raspravu.

Nitko se ne javlja za raspravu, te daje Odluku o izradi Plana razvoja Općine Cestica za razdoblje od 2021. – 2027. godine na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o izradi Plana razvoja Općine Cestica za razdoblje od 2021. – 2027. godine **usvojeno jednoglasno**.

**Točka 7.**

**IZVJEŠĆE O ZAKLJUČCIMA STRUČNE ANALIZE ZAPRIMLJENIH INICIJATIVA U SVRHU UTVRĐIVANJA OSNOVANOSTI POKRETANJA POSTUPKA ZA IZRADU I DONOŠENJE IZMJENA I DOPUNA PROSTORNOG PLANA OPĆINE CESTICA**

Predsjednik vijeća otvara točku 7. te daje riječ načelniku.

Načelnik govori o tome kako se od zadnjih izmjena i dopuna prostornog plana nakupilo raznih zahtjeva za stavljanjem čestica u građevinsku zonu te bi sada bio taj trenutak da se počne sa radnjama na 3. Izmjeni i dopuni PPUOC jer taj proces traje dosta dugo. Općina Cestica ima također neke zahtjeve tako da ćemo odmah izmijeniti i taj dio. Moramo omogućiti ljudima da lakše dođu do građevinske dozvole.

Predsjednik vijeća otvara raspravu.

Zamjenik načelnika Žarko Rodeš postavlja pitanje da li će biti još moguće davati zahtjeve za izmjenom pošto mu je to sada prvi glas da se ide u izradu Izmjena i dopuna prostornog plana, odnosno da li bude gdje objavljeno? Načelnik odgovara da je to tek početak i da će biti mogućnosti za predajom zahtjeva.

Nitko se više ne javlja za raspravu, te daje Izvješće o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana Općine Cestica na usvajanje. Od 10 vijećnika/ca, svi glasaju za. Predsjednik vijeća konstatira da je Izvješće o zaključcima stručne analize zaprimljenih inicijativa u svrhu utvrđivanja osnovanosti pokretanja postupka za izradu i donošenje Izmjena i dopuna Prostornog plana Općine Cestica **usvojeno jednoglasno**.

**Točka 8.**

**ANALIZA STANJA SUSTAVA CIVILNE ZAŠTITE NA PODRUČJU OPĆINE CESTICA ZA 2020. GODINU**

Predsjednik vijeća otvara točku 8. te daje riječ pročelnici.

Ukratko objašnjava kako je Općina Cestica obavezna organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranja sustava civilne zaštite, a taj pregled aktivnosti je upravo sadržan u Analizi stanja. Predsjednik vijeća otvara raspravu.

Nitko se ne javlja za raspravu, te daje točku 8. na usvajanje.

Od 10 vijećnika/ca, svi glasaju za. Predsjednik vijeća konstatira da je Analiza stanja sustava civilne zaštite na području Općine Cestica za 2020. godinu **usvojena jednoglasno.**

**Točka 9.**

**IZVJEŠĆE O IZVRŠENJU PLANA DJELOVANJA OPĆINE CESTICA U PODRUČJU PRIRODNIH NEPOGODA ZA 2020. GODINU**

Predsjednik vijeća otvara točku 9. te daje riječ pročelnici.

Pročelnica govori o tome kako smo Plan djelovanja donosili radi određivanja mjera i postupanja po djelomičnoj sanaciji šteta od prirodnih nepogoda, dok je ovo Izvješće jedna analiza o samom izvršenju Plana. Općenito su navedene prirodne nepogode, popis mjera i nositelji mjera, kao i izvori sredstava pomoći za ublažavanje i uklanjanje posljedica prirodnih nepogoda. Iz Izvješća se vidi da je prošle godine bila elementarna nepogoda mraz, za koju su dodijeljena sredstva u siječnju ove godine.

Predsjednik vijeća otvara raspravu.

Vijećnik Stjepan Bistrović postavlja pitanje kako to da je šteta bila 402.961,00 kn, a isplaćeno je 15.612,60 kn? Načelnik odgovara da je bilo 26 prijava te nakon upisa je procijenjena šteta bila 402.961,00 kn, a nakon obrade samih šteta po kulturama koje su bile prihvaćene i šteta bila dodijeljena u iznosu od 15.612,60 kn.

Nitko se više ne javlja za raspravu, te daje točku 9. na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o izvršenju Plana djelovanja Općine Cestica u području prirodnih nepogoda za 2020. godinu **usvojen jednoglasno.**

**Točka 10.**

**PLAN OPERATIVNE PRIMJENE PROGRAMA AKTIVNOSTI U PROVEDBI POSEBNIH MJERA ZAŠTITE OD POŽARA OD INTERESA ZA REPUBLIKU HRVATSKU U 2021. GODINI NA PODRUČJU OPĆINE CESTICA**

Predsjednik vijeća otvara točku 10. te daje riječ pročelnici.

Pročelnica govori o tome kako se taj Plan donosi na temelju Zakona o zaštiti od požara. Ovim se Planom utvrđuju osnovne pretpostavke, planiranje i provedba preventivne i operativne aktivnosti ustrojavanje i organizacija, uporaba vatrogasnih snaga i opreme, financiranje, zapovijedanje i nadzor u provedbi posebnih mjera na otklanjanju opasnosti od nastanka i širenja požara na našem području.

Predsjednik vijeća otvara raspravu.

Nitko se ne javlja za raspravu, te daje točku 10. na usvajanje.

Od 10 vijećnika/ca, svi glasaju za. Predsjednik vijeća konstatira da je Plan operativne primjene Programa aktivnosti u provedbi posebnih mjera zaštite od požara od interesa za Republiku Hrvatsku u 2021. godini na području općine Cestica **usvojen jednoglasno.**

**Točka 11.**

**IZVJEŠĆE O STANJU ZAŠTITE OD POŽARA I STANJU PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA ZA PODRUČJE OPĆINE CESTICA ZA 2020. GODINU**

Predsjednik vijeća otvara točku 11. te daje riječ pročelnici.

Pročelnica govori o tome kako je ovo Izvješće o stanju zaštite od požara jedan pregled učinjenog od strane Općine, a to se misli konkretno na donošenje planskih dokumenata u području zaštite od požara, organizacija vatrogastva na našem području te financiranje vatrogasne djelatnosti.

Predsjednik vijeća otvara raspravu.

Predsjednik vijeća Darko Majhen traži da se u tablici 1 na strani 3 zamijene podaci kod DVD-a Gornje Vratno i Lovrečan – Dubrava.

Vijećnik Stjepan Bistrović postavlja pitanje kako to da ih Gornje Vratno ima 17, a Lovrečan – Dubrava 23? Predsjednik vijeća odgovara da po Zakonu ih Lovrečan – Dubrava mora imati više jer su centralno društvo.

Nitko se više ne javlja za raspravu, te daje točku 11. na usvajanje.

Od 10 vijećnika/ca, svi glasaju za. Predsjednik vijeća konstatira da je Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje općine Cestica za 2020. godinu **usvojeno jednoglasno.**

**Točka 12.**

**PROCJENA UGROŽENOSTI OD POŽARA I TEHNOLOŠKE EKSPLOZIJE**

Predsjednik vijeća otvara točku 12. te daje riječ pročelnici.

Pročelnica ukratko objašnjava od kojih se sve dijelova sastoji Procjena ugroženosti – prikaz postojećeg stanja, procjene ugroženosti pravnih osoba, stručne obrade činjeničnih podataka te prijedloga tehničkih i organizacijskih mjera koje je potrebno provesti kako bi se opasnost od nastajanja i širenja požara smanjila na najmanju moguću razinu.

Predsjednik vijeća otvara raspravu.

Predsjednik vijeća govori da će biti potrebno provesti ispravak i to na str. 16 identičan kao i u dokumentu prije uz korekciju vozila. Nadalje se javlja vijećnik Ivan Bednjanić Bunić koji skreće pažnju na naziv objekta Društveni dom Babinec, a treba biti vatrogasni dom.

Nitko se više ne javlja za raspravu, te daje točku 12. na usvajanje.

Od 10 vijećnika/ca, svi glasaju za. Predsjednik vijeća konstatira da je Procjena ugroženosti od požara i tehnološke eksplozije **usvojena jednoglasno.**

**Točka 13.**

**PLANA ZAŠTITE OD POŽARA**

Predsjednik vijeća otvara točku 13. te daje riječ pročelnici.

Pročelnica ukratko objašnjava kako nam je zadnja verzija Plana zaštite od požara iz 2015. godine, a imali smo stalnih ažuriranja, tako da smo morali izraditi novi dokument sa izmijenjenim podacima. Dokument se sastoji od tekstualnog djela gdje su pobliže opisane vatrogasne postrojbe te od numeričkog djela i grafičkih priloga.

Predsjednik vijeća otvara raspravu.

Predsjednik vijeća upozorava na grešku na str. 12, umjesto imena kod Vatrogasne zajednice Općine Cestica treba staviti ime Milenko Biškup. Vijećnik Ivan Bednjanić Bunić skreće pozornost na tablicu na str. 6, neka se provjeri da li su podaci isti kao u prijašnjim tablicama. Nitko se više ne javlja za raspravu, te daje točku 13. na usvajanje.

Od 10 vijećnika/ca, svi glasaju za. Predsjednik vijeća konstatira da je Plan zaštite od požara **usvojen jednoglasno.**

**Točka 14.**

**ODLUKA O PREDLAGANJU KANDIDATA ZA IMENOVANJE SUCA POROTNIKA ŽUPANIJSKOG SUDA U VARAŽDINU**

Predsjednik vijeća otvara točku 14. te obrazlaže kako nas Županijski sud u Varaždinu traži da imenujemo suca porotnika Županijskog suda u Varaždinu, a predlažu osobe koje su već bile imenovane.

Predsjednik vijeća otvara raspravu.

Nitko se ne javlja za raspravu, te daje točku 14. na usvajanje.

Od 10 vijećnika/ca, svi glasaju za. Predsjednik vijeća konstatira da je Odluka o predlaganju kandidata za imenovanje suca porotnika Županijskog suda u Varaždinu **usvojena jednoglasno.**

Predsjednik vijeća konstatira da je dnevni red iscrpljen, zahvaljuje vijećnicima/cama na dolasku te zaključuje 21. sjednicu Općinskog vijeća Općine Cestica.

Sjednica završila u 20,05 sati.

ZAPISNIČAR:

Gabriela Kos

PREDSJEDNIK OPĆINSKOG VIJEĆA:

 Darko Majhen, mag.pol.